  Туспуктэм: Данил Кузнецов Ольга Козачёк Корреспондент Наталия Сильвестрова Удмуртиын «Родина – значит вместе» (0+) ӵектос улсын элькунысь калыкъёслэн эшъяськонзы но сям-йылолъёссы сярысь 10 шудон кылдытӥзы. Соос 12-18 аресъем пиналъёслы чакламын. Соосты кылдытон бордын улосвылысь дышетӥсьёс но дышетскисьёс ужазы. Шудонъёсты вить ӧръёсъя радъязы – онлайн, визьбур, кусып возён, ӝок выл но дидактической. Соосты кӧня этапъя лэсьтӥзы. « Семинарын дышетӥсьёс 10 шудонъёслы ӵектосъёс дасязы, собере школаосазы командаос люказы но соосын ужез йылпумъязы. Юанъёс утчазы, суредъёс но крезьгур бырйизы » Татьяна Чурина, «Родина – значит вместе» ӵектослэн кивалтӥсез Бӧрысь нылпиос но дышетӥсьёс шудон-практика ортчытӥзы. Йылпумъян кадь 3-тӥ шуркынмонэ Ижкарын Калыкъёслэн эшъяськон юртазы форум-шудон (0+) радъяськиз. Отчы шудонъёсты кылдытӥсь пиналъёс, Ижысь йӧскалык лулчеберетъя школаосысь дышетскисьёс, ЛНР но ДНР-ысь егитъёс, нимысьтыз ожгар ужрадын ожмаськисьёслэн нылпиоссы пыриськизы. Соос шудонъёсты эскеризы. « Форум-шудон квест кадь ортче. Пиналъёсты кӧня ке командалы люкизы, котькудӥзлэн аслаз маршрут кагазэз. Соос шудонъёсын тодматско, бӧрысь кельшисез понна куаразэс сёто но тужгес но устозэ быръё » Татьяна Чурина, «Родина – значит вместе» ӵектослэн кивалтӥсез Вормисьёс приз басьтӥзы. Вань шудонъёсты одӥг стильын лэсьтӥзы. Шудон бичетъёсты соосты кылдытон бордын ужам школаос басьтоз. Одӥгез онлайн-шудон – «Приключение Дружелюбика» (0+). Со викторина кадь лэсьтэмын. Пиналъёс «ВКонтакте» мерлыко вотэсэ пыро, QR-кодэз сканировать каро. Бӧрысь кык командалы люкисько но дырлы калыкъёсын, вӧсьбуръёсын герӟаськем юанъёслы валэктонъёс сёто. Шудонлы кодэз нылпиосты лыдпусо дышетонъя «IT-куб» центрысь дышетскись Егор Сойков гожтӥз. Озьы ик форум-шудонэ пыриськисьёс Бадӟым этнографи диктант гожтӥзы. Азьвыл шудонъёсын йӧскалык лулчеберетъя огазеяськонъёсын пумиськонын тодматӥзы. Одӥгзэ бичетэз Удмуртилэн тӧроезлы Александр Бречаловлы кузьмазы. Тегъёс: йӧскалыклулчеберет шудонъёс нылпиос Удмуртия  